双调・清江引秋思
作者：张可久
朝代：元

paragraphs: 自从玉关人去也，寂寞银屏夜。
风寒白藕花，露冷青桐叶，雁儿未来书再写。
幽居红尘是非不到我，茅屋秋风破。
山村小过活，老砚闲工课，疏篱外玉梅三四朵。
桐柏山中松风小楼香缥缈，一曲寻仙操。
秋风玉兔寒，野树金猿啸，白云半天山月小。
湖山避暑好山尽将图画写，诗会白云社。
桃笙卷浪花，茶乳翻冰叶，荷香月明人散也。
春思二首杜鹃几声烟树暖，风雨相撺断。
梨花月未圆，柳絮春将半，夜长可怜归梦短。
绣针懒拈闲素手，倦枕金钗溜。
莺啼绿柳春，燕舞红帘昼，东风院落人病酒。
九日湖上西风又吹湖上柳，画舫携红袖。
鸥眠野水闲，蝶舞秋花瘦，风流醉翁不在酒。
山居春枕门前好山云占了，尽日无人到。
松风响翠涛，槲叶烧丹灶，先生醉眠春自老。
春晚二首黄昏闭门谁笑语，燕子飞不去。
珠帘溅雨花，翠坞埋烟树，酒醒五更闻杜宇。
离愁困人帘未卷，上下飞双燕。
孤云带雨痕，暗水流花片，湖边日长春去远。
湖上晚望东西往来船斗蚁，拍手胡姬醉。
歌声落照边，塔影孤云际，荷风夜凉天似水。
秋怀西风信来家万里，问我归期未？雁啼红叶天，人醉黄花地，芭蕉雨声秋梦里。